ՀԱՍՏԱՏՎԱԾ Է

Եվրասիական միջկառավարական խորհրդի 2017 թվականի հոկտեմբերի 25-ի թիվ 17 կարգադրությամբ

**ԾՐԱԳԻՐ**

Եվրասիական տնտեսական միության ներքին շուկայում բացառումների եւ սահմանափակումների վերացման 2018-2019 թվականների միջոցառումների («ճանապարհային քարտեզ»)

|  |  |  |  |
| --- | --- | --- | --- |
| Միջոցառման անվանումը | Պատասխանատու կատարողը | Կատարման ժամկետը | Ակնկալվող արդյունքը |
| I. Բացառումները |
| 1. Աշխատանքային միգրացիա |
| Բացառում՝ Եվրասիական տնտեսական միության անդամ պետությունների (այսուհետ համապատասխանաբար՝ Միություն, անդամ պետություններ) աշխատավորների կողմից անդամ պետությունների լիազորված մարմինների կողմից տրամադրված՝ անդամ պետությունների օրենսդրությամբ սահմանված գիտական աստիճանների եւ գիտական կոչումների վերաբերյալ փաստաթղթերի ճանաչման ընթացակարգերն անցնելու անհրաժեշտությունը  |
| 1. Գիտական աստիճանների եւ գիտական կոչումների վերաբերյալ փաստաթղթերի փոխադարձ ճանաչման մասին միջազգային պայմանագրի նախապատրաստմանը վերաբերող հարցի ուսումնասիրություն, այդ թվում՝ տվյալ ոլորտում կարգավորման համարժեքության գնահատման անցկացում | Եվրասիական տնտեսական հանձնաժողով (այսուհետ՝ Հանձնաժողով), անդամ պետություններ | 2018 թվականի I եռամսյակ | զեկույց Եվրասիական միջկառավարական խորհրդի նիստին |
| 2. Հարկերը եւ հարկումը |
| Բացառում՝ Ռուսաստանի Դաշնության՝ Կալինինգրադի եւ Մագադանի ազատ (հատուկ, առանձնահատուկ) տնտեսական գոտիների (ԱՏԳ) տարածքներում գտնվող կամ այդ ԱՏԳ-ի տարածքներ ներմուծվող Միության ապրանքները «ազատ մաքսային գոտի» մաքսային ընթացակարգով ձեւակերպելու հնարավորության բացակայությունը  |
| 2. «Ապրանքների արտահանման եւ ներմուծման, աշխատանքների կատարման, ծառայությունների մատուցման ժամանակ անուղղակի հարկերի գանձման կարգի եւ դրանց վճարման նկատմամբ հսկողության մեխանիզմի մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի (այսուհետ՝ Պայմանագիր) թիվ 18 հավելված)) մեջ այնպիսի փոփոխություններ կատարելը, որոնք նախատեսում են ԱԱՀ-ի արտոնությունների (ազատման) իրավունքներ չունեցող անձի կողմից մեկ անդամ պետության տարածքից մյուս անդամ պետության ԱՏԳ տարածք ներմուծվող՝ նշանակման երկրում հարկման ենթակա ապրանքների գծով ԱԱՀ-ի վճարման հնարավորություն՝ հետաձգումով եւ այդ ապրանքները ներմուծողի կողմից դրանց իրացման ժամանակ վճարվող ԱԱՀ-ի հաշվին հաշվանցելու (նվազեցնելու) հնարավորությամբ՝ անդամ պետության օրենսդրության համաձայն  | Անդամ պետություններ, Հանձնաժողով | 2018 թվականի IV եռամսյակ | «Պայմանագրում փոփոխություններ կատարելու մասին» արձանագրություն |
| II. Սահմանափակումներ |
| 1. Ագրոարդյունաբերական համալիր |
| Սահմանափակումը՝ տոհմային կենդանիներ Միության մաքսային տարածք ներմուծելու, արտահանելու եւ տարածքով տեղափոխելու նկատմամբ, ինչպես նաեւ անդամ պետությունների կողմից տոհմային կենդանիների ծագումը եւ տոհմային արժեքը հաստատող փաստաթղթերը փոխադարձ ճանաչելու նկատմամբ միասնական պահանջների բացակայությունը  |
| 3. Միության շրջանակներում գյուղատնտեսական կենդանիների հետ սելեկիցոն տոհմային աշխատանքի կատարման միասնականացմանն ուղղված միջոցների մասին միջազգային պայմանագրի նախագիծը մշակելը  | Հանձնաժողով, անդամ պետություններ | 2018 թվականի IV եռամսյակ\* | [[1]](#footnote-1)միջազգային պայմանագրի նախագիծ |
| 4. Անդամ պետություններում տոհմային կենդանիների տոհմային արժեքը գնահատելու մեթոդիկաներ հաստատելը  | Հանձնաժողով, անդամ պետություններ | 2018 թվականի IV եռամսյակ | Հանձնաժողովի ակտ |
| 5. Անդամ պետություններում գյուղատնտեսական կենդանիների ստեղծված նոր տեսակների, գծերի (ցեղատեսակների) եւ խաչասերումների ապրոբացիա անցկացնելու կարգը հաստատելը | Հանձնաժողով, անդամ պետություններ | Սույն ծրագրի 3-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 6. Անդամ պետությունների տոհմային արտադրանքի մոլեկուլային գենետիկ փորձաքննության անցկացման կարգը հաստատելը | Հանձնաժողով, անդամ պետություններ | Սույն ծրագրի 3-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 7. Տոհմային կենդանիների ցեղատեսակը (ցեղակցությունը) սահմանելու կարգը հաստատելը | Հանձնաժողով, անդամ պետություններ | Սույն ծրագրի 3-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 8. Անդամ պետությունների միջեւ փոխանակման ենթակա՝ տոհմային կենդանիների եւ սելեկցիոն նվաճումների մասին տեղեկությունների կազմը հաստատելը  | Հանձնաժողով, անդամ պետություններ | Սույն ծրագրի 3-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 9. Անդամ պետություններում անցկացվող՝ տոհմային անասնաբուծության բնագավառում սելեկցիոն տոհմային աշխատանքի համակարգման եւ վերլուծական ապահովման կարգը հաստատելը  | Հանձնաժողով, անդամ պետություններ | Սույն ծրագրի 3-րդ կետում նշված միջազգային պայմանագիրն ուժի մեջ մտնելուց հետո 9 ամսից ոչ ուշ | Եվրասիական միջկառավարական խորհրդի ակտ |
| Սահմանափակումը՝ Միության շրջանակներում գյուղատնտեսական բույսերի սերմերի տեղափոխման, ինչպես նաեւ գյուղատնտեսական բույսերի սերմերի սորտային եւ ցանքային որակների մասին տեղեկություններ պարունակող փաստաթղթերի՝ անդամ պետությունների կողմից փոխադարձ ճանաչման նկատմամբ միասնական պահանջների բացակայությունը |
| 10. Միության շրջանակներում գյուղատնտեսական բույսերի սերմերի շրջանառության մասին միջազգային պայմանագրի նախագիծը մշակելը | Հանձնաժողով, անդամ պետություններ | 2018 թվականի II եռամսյակ\* | միջազգային պայմանագրի նախագիծ |
| 11. Գյուղատնտեսական բույսերի սորտերի միասնական ռեեստր ձեւավորելու եւ վարելու կարգը հաստատելը  | Հանձնաժողով, անդամ պետություններ | Սույն ծրագրի 10-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 12. Գյուղատնտեսական բույսերի սերմերի ցանքային (տնկման) որակները սահմանելու միասնական մեթոդների ցանկը հաստատելը  | Հանձնաժողով, անդամ պետություններ | Սույն ծրագրի 10-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 13. Գյուղատնտեսական բույսերի սերմերի սորտային որակները սահմանելու միասնական մեթոդները հաստատատելը  | Հանձնաժողով, անդամ պետություններ | Սույն ծրագրի 10-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 14. Գյուղատնտեսական բույսերի սորտերի փորձաքննության եւ սերմնաբուծության ոլորտում անդամ պետությունների օրենսդրության միասնականացմանն ուղված միջոցների ցանկը հաստատելը | Հանձնաժողով, անդամ պետություններ | Սույն ծրագրի 10-րդ կետում նշված միջազգային պայմանագիրն ուժի մեջ մտնելուց հետո 9 ամսից ոչ ուշ | Եվրասիական տնտեսական բարձրագույն խորհրդի ակտ |
| 15. Գյուղատնտեսական բույսերի սերմերի սորտային եւ ցանքային (տնկման) որակների մասին տեղեկություններ պարունակող՝ անդամ պետությունների կողմից փոխադարձ ճանաչվող փաստաթղթերի ցանկը հաստատելը  | Հանձնաժողով, անդամ պետություններ | Սույն ծրագրի 10-րդ կետում նշված միջազգային պայմանագիրն ուժի մեջ մտնելուց հետո 6 ամսից ոչ ուշ | Հանձնաժողովի ակտ |
| 2. Ներքին շուկա |
| Սահմանափակումը՝ իրավաբանական ուժ ունեցող, ազգային էլեկտրոնային թվային ստորագրությամբ (էլեկտրոնային ստորագրություն) վավերացված էլեկտրոնային փաստաթղթերի օգտագործում նախատեսող՝ անդամ պետությունների տնտեսավարող սուբյեկտների (ֆիզիկական եւ իրավաբանական անձանց) միջեւ Միության շրջանակներում միջպետական տեղեկատվական փոխգործակցություն իրականացնելու համար պայմանների բացակայությունը |
| 16. Անդամ պետությունների ֆիզիկական եւ իրավաբանական անձանց՝ միմյանց միջեւ եւ Հանձնաժողովի հետ անդրսահմանային փոխգործակցության ժամանակ էլեկտրոնային փաստաթղթերի իրավաբանական ուժի ճանաչումը կարգավորող կարգը հաստատելը  | Հանձնաժողով, անդամ պետություններ | 2019 թվականի IV եռամսյակ | Հանձնաժողովի ակտ |
| 17. Պայմանագրում տվյալ սահմանափակմանը վերաբերող մասում փոփոխություններ կատարելը  | անդամ պետություններ, Հանձնաժողով | 2019 թվականի IV եռամսյակ | «Պայմանագրում փոփոխություններ կատարելու մասին» արձանագրություն |
| Սահմանափակումը՝ Միության մաքսային տարածքում ոսկերչական իրերի փոխադարձ առեւտուր իրականացնելիս հարգորոշիչ դրոշմների ճանաչման բացակայությունը  |
| 18. Միության մաքսային տարածքում թանկարժեք մետաղների եւ թանկարժեք քարերի հետ գործառնություններ իրականացնելու առանձնահատկությունների մասին միջազգային պայմանագրի նախագծի մշակման շրջանակներում հարգորոշիչ դրոշմների փոխադարձ ճանաչման հիմնարար մոտեցումներ ձեւավորելը  | Հանձնաժողով, անդամ պետություններ | 2018 թվականի II եռամսյակ | Հանձնաժողովի ակտ |
| 19. Միության մաքսային տարածքում թանկարժեք մետաղների եւ թանկարժեք քարերի հետ գործառնություններ իրականացնելու առանձնահատկությունների մասին միջազգային պայմանագրի նախագիծ մշակելը՝ հաշվի առնելով սույն ծրագրի 18-րդ կետով նախատեսված մոտեցումները | անդամ պետություններ, Հանձնաժողով | 2019 թվականի II եռամսյակ\* | միջազգային պայմանագրի նախագիծ |
| 3. Մաքսային կարգավորում |
| Սահմանափակումը՝ անդամ պետության տարածքով այն ապրանքների տարանցման հնարավորության բացակայությունը, որոնց նկատմամբ անդամ պետություններից մեկի կողմից կիրառվում են հատուկ տնտեսական միջոցներ  |
| 20. Միության մաքսային տարածքով ապրանքների տարանցման միասնական համակարգ ստեղծելուն ուղղված համալիր միջոցներ մշակելը եւ հաստատելը՝ անդամ պետությունների տեխնիկական միջոցների կիրառմամբ եւ տեղեկատվական համակարգերի հետ կապակցմամբ  | անդամ պետություններ, անդամ պետությունների մաքսային ծառայությունների միավորված կոլեգիա, Հանձնաժողով | 2018 թվականի II եռամսյակ | միջազգային պայմանագրի նախագիծ |
| Սահմանափակումը՝ անդամ պետությունների կողմից այն անցման կետերը սահմանելը, որոնցով թույլատրվում է 1975 թվականի նոյեմբերի 14-ի «ՄՃՓ գրքույկի կիրառմամբ բեռների միջազգային փոխադրման մասին» մաքսային կոնվենցիային համապատասխան տեղափոխվող բեռների ներմուծումը Միության մաքսային տարածք, եւ որոնք չեն գործում նման փոխադրման համար՝ ձեւավորված տրանսպորտային-լոգիստիկ կապերի տեսակետից |
| 21. 1975 թվականի նոյեմբերի 14-ի «ՄՃՓ գրքույկի կիրառմամբ բեռների միջազգային փոխադրման մասին» մաքսային կոնվենցիային համապատասխան բեռների ներմուծման հնարավորություն ունեցող սահմանված անցման կետերի ցանկը լրացնելը այնպիսի անցակետերով, ինչպիսիք են Նեխոտեեւկան, Բրուսնիչնոյեն, Տրոյեբորտնոյեն | Ռուսաստանի Դաշնություն | 2018 թվականի I եռամսյակ | անդամ պետության ակտեր |
| 4. Ներմուծման մաքսատուրքերը հաշվեգրելը ու բաշխելը |
| Սահմանափակումը՝ անդամ պետությունում ծագած եւ այդ անդամ պետությունում արտահանման մաքսատուրքերով գանձման ենթակա ապրանքներն այլ անդամ պետությունից արտահանելիս արտահանման մաքսատուրքերի գանձման հարցի չկարգավորված լինելը  |
| 22. Միության մաքսային տարածքից ապրանքները երրորդ երկրներ արտահանելիս արտահանման մաքսատուրքերի վճարման, հաշվեգրման եւ բաշխման մասին միջազգային պայմանագրի նախագիծ մշակելը | Հանձնաժողով, անդամ պետություններ | 2018 թվականի IV եռամսյակ[[2]](#footnote-2)\* | միջազգային պայմանագրի նախագիծ |
| 5. Տեխնիկական կանոնակարգումը |
| Սահմանափակումը՝ Միության տեխնիկական կանոնակարգերի պահանջների պահպանման նկատմամբ պետական հսկողության (վերահսկողության) ոլորտում անդամ պետությունների օրենսդրության ներդաշնակեցման միասնական սկզբունքների եւ մոտեցումների, այդ թվում՝ Միության տեխնիկական կանոնակարգերի պահանջներին չհամապատասխանող արտադրանք հայտնաբերելիս անդամ պետությունների պետական հսկողության (վերահսկողության) մարմինների փոխգործակցության համաձայնեցված մեխանիզմների բացակայությունը  |
| 23. Միության տեխնիկական կանոնակարգերի պահանջների պահպանման նկատմամբ պետական հսկողության (վերահսկողության) միջոցառումներ իրականացնելիս անդամ պետությունների հսկողության (վերահսկողության) մարմինների փոխգործակցության մասին հանձնարարականն ընդունելը | Հանձնաժողով, անդամ պետություններ | 2018 թվականի I եռամսյակ | Հանձնաժողովի ակտ |
| 24. Միության տեխնիկական կանոնակարգերի պահանջներին չհամապատասխանող արտադրանքն անդամ պետությունների տարածքներում հայտնաբերելու, շրջանառության մեջ դնելու կանխարգելման եւ շրջանառության հարցերով անդամ պետությունների պետական հսկողության (վերահսկողության) մարմինների փոխգործակցության կարգն ընդունելը (նշված կարգն ընդունելու համար Հանձնաժողովի լիազորությունները նախատեսված են նշված ոլորտում անդամ պետությունների օրենսդրությունը ներդաշնակեցնելու նպատակով Միության տեխնիկական կանոնակարգերի պահանջների պահպանման նկատմամբ պետական հսկողություն (վերահսկողություն) իրականացնելու սկզբունքների եւ մոտեցումների մասին միջազգային պայմանագրի նախագծով) | Հանձնաժողով, անդամ պետություններ | 2018 թվականի IV եռամսյակ | Հանձնաժողովի ակտ |
| Սահմանափակումը՝ անդամ պետությունների օրենսդրության ներդաշնակեցման սկզբունքների եւ մոտեցումների բացակայությունը՝ արտադրանքին ներկայացվող պարտադիր պահանջների, համապատասխանության պարտադիր գնահատման կանոնների եւ ընթացակարգերի խախտման համար պատասխանատվության սահմանման մասով  |
| 25. Տվյալ սահմանափակմանը վերաբերող նորմը նշված ոլորտում անդամ պետությունների օրենսդրությունը ներդաշնակեցնելու նպատակով Միության տեխնիկական կանոնակարգերի պահանջների պահպանման նկատմամբ պետական հսկողություն (վերահսկողություն) իրականացնելու սկզբունքների եւ մոտեցումների մասին միջազգային պայմանագրի նախագծում ընդգրկելու նպատակահարմարության վերլուծություն անցկացնելը | Հանձնաժողով, անդամ պետություններ | 2018 թվականի I եռամսյակ | առաջարկություններ՝ միջազգային պայմանագրի նախագծում ընդգրկելու համար |
| 26. Սույն ծրագրի 25-րդ կետում նշված վերլուծության անցկացման արդյունքներով պայմանագրում փոփոխություններ կատարելու հնարավորությունը դիտարկելը | անդամ պետություններ, Հանձնաժողով | 2018 թվականի IV եռամսյակ | Պայմանագրի դրույթների կատարելագործման հարցերով ազատ աշխատանքային խմբի արձանագրություն |
| Սահմանափակումը՝ Միջազգային եւ տարածաշրջանային (միջպետական) ստանդարտների ցանկերում, իսկ դրանց բացակայության դեպքում՝ ազգային (պետական) ստանդարտների ցանկերում, որոնց կամավոր հիմունքներով կիրառման արդյունքում ապահովվում է Միության տեխնիկական կանոնակարգերի պահանջների պահպանումը, ինչպես նաեւ հետազոտությունների (փորձարկումների) եւ չափումների կանոններ ու մեթոդներ, այդ թվում՝ Միության տեխնիկական կանոնակարգերով սահմանված պահանջների կիրառման եւ կատարման ու տեխնիկական կանոնակարգման օբյեկտների համապատասխանության գնահատման իրականացման համար անհրաժեշտ նմուշառման կանոններ պարունակող միջազգային ու տարածաշրջանային (միջպետական) ստանդարտների ցանկերում, իսկ դրանց բացակայության դեպքում՝ ազգային (պետական) ստանդարտների ցանկերում ընդգրկված՝ անդամ պետությունների այն ազգային (պետական) ստանդարտների եւ այն միջազգային ստանդարտների կիրառման նկատմամբ համաձայնեցված մոտեցումների բացակայությունը, որոնց միացել են ոչ բոլոր անդամ պետությունները:  |
| 27. Պայմանագրում տվյալ սահմանափակմանը վերաբերող մասում փոփոխություններ կատարելը | անդամ պետություններ, Հանձնաժողով | 2018 թվականի IV եռամսյակ | «Պայմանագրում փոփոխություններ կատարելու մասին» արձանագրություն |
| 28. Միության տեխնիկական կանոնակարգերի իրականացման նպատակներով Միության շրջանակներում ստանդարտացման աշխատանքների համակարգման մասին, այդ թվում՝ ստանդարտները կիրառելու համար Հանձնաժողովի ակտի ընդունումը | Հանձնաժողով, անդամ պետություններ | 2019 թվականի II եռամսյակ | Հանձնաժողովի ակտ |
| 29. Անդամ պետությունների՝ ստանդարտացման մարմինների ղեկավարների խորհրդի ստեղծում  | Հանձնաժողով, անդամ պետություններ | 2018 թվականի I եռամսյակ | Հանձնաժողովի ակտ |
| Սահմանափակումը՝ հավատարմագրման բնագավառում անդամ պետությունների օրենսդրության ներդաշնակեցման ոչ բավարար լինելը, այդ թվում՝ կիրառվող ընթացակարգերի համազորություն ձեռք բերելու համար անհրաժեշտ փոխադարձ համեմատական գնահատումների, ինչպես նաեւ հավատարմագրման բնագավառում անդամ պետությունների միջեւ վեճերի եւ դժգոհությունների լուծման ընթացակարգերի բացակայությունը |
| 30. Պայմանագրում տվյալ սահմանափակմանը վերաբերող մասում փոփոխություններ կատարելը | անդամ պետություններ, Հանձնաժողով | 2018 թվականի I եռամսյակ | «Պայմանագրում փոփոխություններ կատարելու մասին» արձանագրություն |
| 31. Անդամ պետությունների հավատարմագրման մարմինների կողմից փոխադարձ համեմատական գնահատումներ իրականացնելու կարգ հաստատելը | Հանձնաժողով, անդամ պետություններ | 2018 թվականի IV եռամսյակ | Հանձնաժողովի ակտ |
| 6. Ծառայությունների առեւտուր, հիմնադրում, գործունեություն եւ ներդրումների իրականացում |
| Սահմանափակումը՝ վարորդների մասնագիտական վերապատրաստման պահանջների, նրանց մասնագիտական որակավորման հաստատման եւ վարորդական վկայականների տրամադրման եւ ձեռնարկատիրական կամ աշխատանքային գործունեության իրականացման համար դրանք գործածելու հետ կապված այլ պահանջների ներդաշնակեցման բացակայությունը |
| 32. Վարորդների մասնագիտական վերապատրաստման եւ նրանց մասնագիտական որակավորման հաստատման նկատմամբ պահանջների ներդաշնակեցմանն ուղղված միջազգային պայմանագրի նախապատրաստման մասին հարցի ուսումնասիրությունը | Հանձնաժողով, անդամ պետություններ | 2018 թվականի I եռամսյակ | զեկույց Եվրասիական միջկառավարական խորհրդի նիստին |
| 7. Հարկերը եւ հարկումը |
| Սահմանափակումը՝ ձեռնարկատիրական գործունեության սուբյեկտների համար փոխադարձ առեւտրի շրջանակներում ապրանքների արտահանման եւ ներմուծման ժամանակ անուղղակի հարկերի վճարման նկատմամբ հսկողության մեխանիզմով նախատեսված պահանջները կատարելու բարդությունը |
| 33. Փոխադարձ առեւտրի շրջանակներում առանձին տեսակի ապրանքների արտահանման եւ ներմուծման ժամանակ անուղղակի հարկերի վճարման նկատմամբ հսկողության մեխանիզմի կատարելագործման, այդ թվում՝ փոքր եւ միջին ձեռնարկատիրության սուբյեկտների նկատմամբ հսկողության առանձնահատկություններ սահմանելու հնարավորության հարցի ուսումնասիրությունը | Հանձնաժողով, անդամ պետություններ | 2018 թվականի I եռամսյակ | զեկույց Հանձնաժողովի խորհրդի նիստին  |
| 8. Պետական (համայնքային) գնումներ |
| Սահմանափակումը՝ անդամ պետությունների կողմից պետական (համայնքային) գնումների ոլորտում ազգային ռեժիմից բացառումներ սահմանելու կարգի անկատարությունը  |
| 34. Անդամ պետությունների կողմից պետական (համայնքային) գնումների ոլորտում ազգային ռեժիմից բացառումներ սահմանելու կարգի կատարելագործման հարցի ուսումնասիրությունը եւ պետական (համայնքային) գնումների հարցով Միության իրավունքի մաս կազմող ակտերում փոփոխություններ կատարելու մասին առաջարկություններ մշակելը  | Հանձնաժողով, անդամ պետություններ | 2018 թվականի I եռամսյակ | զեկույց Հանձնաժողովի խորհրդի նիստին |
| Սահմանափակումը՝ մեկ անդամ պետության ռեզիդենտ բանկերի կողմից այլ անդամ պետության պատվիրատուների կողմից պետական (համայնքային) գնումներ կատարելիս որպես պետական (համայնքային) գնումներին մասնակցության հայտի ապահովում եւ կոնտրակտի (պայմանագրի) կատարման ապահովում տրամադրված բանկային երաշխիքների օգտագործման հնարավորության բացակայությունը  |
| 35. Պետական գնումների նպատակներով անդամ պետությունների բանկերի կողմից տրամադրված բանկային երաշխիքների ճանաչման մեխանիզմի մասին հարցի ուսումնասիրությունը | Հանձնաժողով, անդամ պետություններ | 2018 թվականի I եռամսյակ | զեկույց Հանձնաժողովի խորհրդի նիստին |

———————

1. [↑](#footnote-ref-1)
2. \* Միջազգային պայմանագրի նախագիծը ստորագրման ներկայացնելու ժամկետը: [↑](#footnote-ref-2)